Heart of Glass

"**Heart of Glass**" (בעברית: "**לב זכוכית**") הוא שיר של להקת הגל החדש האמריקאית בלונדי, שנכתב על ידי הזמרת דבי הארי והגיטריסט כריס סטיין, והופק על ידי מייק צ'פמן. השיר הופיע באלבום האולפן השלישי של הלהקה, Parallel Lines, ויצא כסינגל השלישי מהאלבום בינואר 1979, והגיע למקום הראשון במצעדי הפזמונים במספר מדינות, כולל מצעד הבילבורד הוט 100 האמריקאי ומצעד הסינגלים הבריטי.
השיר דורג במקום ה-66 ברשימה הרשמית של הסינגלים הנמכרים ביותר בכל הזמנים בבריטניה בשנת 2018, עם מכירות של 1.32 מיליון עותקים, והיה הסינגל התשיעי הנמכר ביותר של שנות ה-70 בבריטניה. הוא נכנס להיכל התהילה של הגראמי כהקלטה בעלת "חשיבות איכותית או היסטורית" בשנת 2015.
בדצמבר 2004, מגזין הרולינג סטון דירג את השיר במקום ה-255 ברשימת 500 השירים הגדולים בכל הזמנים. השיר דורג במקום ה-259 כאשר הרשימה עודכנה באפריל 2010, ובמקום ה-138 בעדכון שלהם לשנת 2021. מגזין המוזיקה סלנט דירג אותו במקום ה-42 ברשימת שירי הדאנס הגדולים בכל הזמנים, ופיצ'פורק הכתיר אותו כשיר ה-18 הטוב ביותר של שנות ה-70. מגזין בילבורד כלל את "Heart of Glass" ברשימות שירי הפופ ושירי הדאנס הטובים ביותר בכל הזמנים בשנים 2023 ו-2025.

## רקע
דבי הארי וכריס שטיין כתבו גרסה מוקדמת של השיר שנקראה "Once I Had a Love", בשנים 1974–1975. גרסה מוקדמת זו הוקלטה לראשונה כדמו בשנת 1975. לשיר היה צליל איטי ופאנקי יותר עם קצב דיסקו בסיסי. מסיבה זו הלהקה כינתה אותו "שיר הדיסקו". גרסה מקורית זו נוצרה בהשראת להיט הדיסקו "Rock the Boat" של שליישית הנשמה האמריקאית "The Hues Corporation" .
המפיק מייק צ'פמן הצהיר שהוא שכנע את הארי וסטיין לתת לשיר גוון של שיר דיסקו.
השיר מזוהה עם מספר ז'אנרים, כגון דיסקו, גל חדש, פופ, דאנס-רוק וסינת'-פופ.

## מצעדים

## גרסת ג'יזל ובוב סינקלר

### רקע
ב-2014, דוגמנית העל הברזילאית ג'יזל בונדשן נכנסה לאולפן ההקלטות עם המפיק המוזיקלי והדיג'יי הצרפתי בוב סינקלר כדי להקליט גרסת כיסוי לשיר "Heart of Glass" של בלונדי עבור רשת האופנה H&M. היא זוכה לקרדיט על הסינגל על ידי שם הבמה שלה ג'יזל. השיר הוא סינגל הצדקה של ג'יזל וסינקלר לקמפיין H&M 2014.

בונדשן דיברה עם מגזין האופנה *Women's Wear Daily* על ההזדמנות לעבוד עם סינקלר על "Heart of Glass" ואמרה: "מעולם לא חשבתי במשך מיליון שנה שאקליט שיר ואעבוד עם מפיק כמו בוב". שנה קודם לכן, היא הקליטה והוציאה גרסת כיסוי לשיר "All Day and All of the Night" של הקינקס כתרומה לקמפיין הצדקה של H&M 2013.

### ביצועים במצעד

## גרסת מיילי סיירוס

הזמרת האמריקאית מיילי סיירוס ביצעה גרסת כיסוי לשיר בפסטיבל המוזיקה iHeartRadio 2020 ב-19 בספטמבר 2020. ההופעה החיה שוחררה כסינגל דיגיטלי ב-29 בספטמבר 2020, בעקבות ביקוש גבוה מצד המעריצים. "Heart of Glass" נכלל מאוחר יותר באלבום האולפן השביעי של סיירוס, *Plastic Hearts*, כרצועת בונוס.

### מיקומי שיא

### נתוני מכירות

## קישורים חיצוניים
* 

## הערות שוליים

קטגוריה:שירי 1978
קטגוריה:סינגלים מ-1979
קטגוריה:סינגלים מ-2014
קטגוריה:סינגלים מ-2020
קטגוריה:שירי בלונדי
קטגוריה:שירי מיילי סיירוס
קטגוריה:שירים באנגלית
קטגוריה:שירי דיסקו אמריקאיים
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת RCA רקורדס